Sajarah Mésopotamia diwiwiti kanthi tuwuhing sawiji peradaban, sing diyakini minangka punjer peradaban tuwa dhéwé ing donya, déning bangsa Sumer(ia). Bangsa Sumeria yasa sawatara kutha kuna sing misuwur, ya iku Ur, Ereck, Kish, lll. Rawuhé tokoh imperialistik saka bangsa liya sing uga manggon ing kawasan Mésopotamia, bangsa Akkadia, dipanggedhèni Sargon Agung, nyatané ngayahi penaklukan pulitis, nanging ora penaklukan kultural. Malah sajeroning manéka budaya Sumer lan Akkad ngalami prosès akulturasi, saéngga éra kapemimpinan iki kerep ingaran Jilid Sumer-Akkad. Campur tangan Sumer ora bisa dirèmèhaké, nalika Akkad kadhesek déning bangsa Gutti, bangsa Sumer sing njurung Akkad, saéngga isih bisa kuwasa ing "tanah antara rong kali" mau.